OpenLLM-France/wikimedia huggingface dataset:
# SimSimi

SimSimi és una aplicació conversacional, basada en la intel·ligència artificial. Va començar a desenvolupar-se en 2002 per la companyia ISMaker, la qual avui dia té el mateix nom que l'aplicació.
La intel·ligència artificial és el que permet al programa aprendre i alimentar-se dia a dia del que escriuen els seus usuaris, qui són els encarregats d'ensenyar-li a parlar correctament. SimSimi, pronunciat com "shim-shími", ve de la paraula coreana shimshim (en hangul, 심심; McCune-Reischauer, simsim), que, al seu torn, prové d'un verb que vol dir "estar avorrit". L'aplicació de SimSimi està disponible per a Android, Windows Phone, Windows 10 Mobile i iOS.

## Controvèrsia

SimSimi ha creat controvèrsia i protestes a Tailàndia, pel fet que alguna de les seves respostes contenien insults i crítiques cap a polítics, la qual cosa va portar a la seva censura en aquest país.
Cal també destacar que pel fet que el programa "aprèn" del que escriuen els usuaris, molta gent s'ha aprofitat d'això, portant a SimSimi a donar respostes contenint, per exemple, insults, contingut sexual, o afirmacions d'estar "espiant" a l'usuari. Això va causar l'empipament de molta gent, especialment dels pares de nens petits que rebien aquest tipus de respostes, portant molta gent a creure que, per exemple, darrere de l'aplicació hi havia una xarxa de pedofília.

## Vegeu també

* Bot conversacional
* Cleverbot

## Referències

* ↑ «¿Qué es SimSimi y por qué está causando euforia en redes sociales?». Revista Merca2.0, 31-03-2016. [Consulta: 1r abril 2016].
* ↑ «What is Simsimi? All About the iPhone and Android App That Has the World Laughing Out Loud» (en anglès). [Consulta: 25 febrer 2012].
* ↑ «ISMAKER» (en anglès). LinkedIn. [Consulta: 1r abril 2016].
* ↑ «심심하다» (en anglès). Wikcionario. Wikimedia Foundation. [Consulta: 1r abril 2016].
* ↑ Sambandaraska, Don «SimSimi chatbot banned in Thailand» (en anglès). , 07-02-2012 [Consulta: 25 febrer 2012].
* ↑ «¿Qué es el impertinente SimSimi y por qué está arrasando?». Ideal.es. Corporación de Medios de Andalucía S.A., 01-04-2016. [Consulta: 1r abril 2016].
* ↑ «Qué es SimSimi y por qué tiene tan mala fama». Día a Día. Contenidos Mediterráneos S.A., 01-04-2016. [Consulta: 1r abril 2016].

## Enllaços externs

* Lloc web oficial
# Llista de missions diplomàtiques de Ruanda

Aquesta és una llista de missions diplomàtiques de Ruanda, exclosos consolats honoraris.

## Àfrica

* Angola
** Luanda (Ambaixada)
* Burundi
** Bujumbura (Ambaixada)
* R.D. del Congo
** Kinshasa (Ambaixada)
* Rep. del Congo
** Brazzaville (Ambaixada)
* Egipte
** Cairo (Ambaixada)
* Etiòpia
** Addis Ababa (Ambaixada)
* Kenya
** Nairobi (Alta Comissió)
* Nigèria
** Abuja (Alta Comissió)
* Senegal
** Dakar (Ambaixada)
* Sud-àfrica
** Pretòria (Alta Comissió)
* Sudan
** Khartum (Ambaixada)
* Tanzània
** Dar es Salaam (Alta Comissió)
* Uganda
** Kampala (Alta Comissió)
* Zàmbia
** Lusaka (Alta Comissió)

## Amèrica

* Canadà
** Ottawa (Alta Comissió)
* Estats Units
** Washington, D.C. (Ambaixada)

## Àsia

* R.P. de la Xina
** Pequín (Ambaixada)
* Índia
** Nova Delhi (Alta Comissió)
* Israel
** Tel-Aviv (Ambaixada)
* Japó
** Tòquio (Ambaixada)
* Singapur
** Singapur (Alta Comissió)
* Corea del Sud
** Seül (Ambaixada)
* Turquia
** Ankara (Ambaixada)
* Emirats Àrabs Units
** Abu Dhabi (Ambaixada)

## Europa

* Bèlgica
** Brussel·les (Ambaixada)
* França
** París (Ambaixada)
* Alemanya
** Berlín (Ambaixada)
* Països Baixos
** la Haia (Ambaixada)
* Rússia
** Moscou (Ambaixada)
* Suècia
** Estocolm (Ambaixada)
* Suïssa
** Ginebra (Ambaixada)
* Regne Unit
** Londres (Alta Comissió)

## Organitzacions multilaterals

* Unió Africana
** Addis Ababa (Missió permanent a la Unió Africana)
* Unió Europea
** Brussel·les (Missió en la Unió Europea)
* Nacions Unides
** Ginebra (Missió Permanent a les Nacions Unides i altres organitzacions internationals)
** Nova York (Missió Permanent a les Nacions Unides)

## Referències

* 1 2 http://www.newsofrwanda.com/featured1/27297/govt-appoints-new-envoys-to-embassies-and-high-commissions/ Arxivat 2018-09-04 a Wayback Machine.

## Enllaços externs

* Ministeri d'Afers Exterios de Ruanda
* Ambaixada de la República de Ruanda a SeülArxivat 2012-02-29 a Wayback Machine.
* Ambaixada de Ruanda a Singapuu Arxivat 2013-08-01 a Wayback Machine.
* Government Opens Embassies in Israel, Egypt
# Quadradet

El coixinet o quadradet és un signe que s'escriu (#) i pertany a la puntuació ampliada o informàtica. Té diversos usos:
* en els EUA i el Canadà pot indicar xifra o nombre (a la viquipèdia també s'usa per fer llistes numerades)
* introdueix comentaris en alguns llenguatges de programació com el Perl
* és una tecla del telèfon que activa funcions especials o codis abreujats
* a vegades s'usa com a substitut del símbol similar que indica que una nota musical està sostinguda
* separa medicaments a les receptes mèdiques de Noruega
* indica fi de transcripció en periodisme
* indica escac i mat en la notació dels escacs
* marca grup fonològic en determinades escoles de fonètica
* en informàtica (ang. hashtag), etiqueta que precedeix un o diversos mots units, per tal que tant el sistema com l'usuari l'identifiquin ràpidament. S'utilitza en serveis web com ara Twitter, Instagram, identi.ca… o en missatgeria basada en protocols IRC per a assenyalar un tema sobre el qual gira certa conversa. Un coixinet representa un tema, tanmateix, segons el servei web, els hashtag indiquen coses diferents. En els serveis de microblogging, en què diversos usuaris publiquen missatges mitjançant tècniques de difusió, un hashtag indica un mateix tema sobre el qual qualsevol usuari pot fer lliurar una aportació o opinió personal simplement escrivint aquest coixinet en el missatge. Per ex.: S'ha acabat el cap de setmana i torno a la feina disgustada. #OdioElsDilluns

## Enllaços externs

* Termcat. Neoloteca > Coixinet
* Què és un "hashtag"?
# Aram Mp3

Aram Sargsian (en armeni: Արամ Սարգսյան) conegut sota el pseudònim Aram Mp3 (Erevan, Armènia, 5 d'abril del 1984) és un cantant, compositor, còmic, xouman i actor armeni. El 2014 va representar el seu país al Festival d'Eurovisió, celebrat a Copenhague, Dinamarca.

## Biografia

Aram Sargsian va néixer a la capital d'Armènia, Erevan. Es va matricular a la Universitat Estatal de Medicina d'Erevan i es va graduar l'any 2006. Durant els seus estudis, va actuar al xou còmic rus KVN, primerament entre universitaris armenis i després com a part integrant del grup armeni Ararat a Moscou.
El 2006, Aram s'uneix a altres còmics populars del grup "32 Atam" (32 dents). En els primers anys a 32 Atam acostumava a realitzar versions humorístiques de cançons populars sota el pseudònim d'"Aram Mp3", en referència al format d'àudio MP3.
El 2007 es converteix en el guanyador del programa 2 Astgher (2 estrelles) de la televisió Armènia 1 TV.
Alhora comença a actuar en directe en clubs de jazz i blues, gravant cançons i llançant vídeos musicals. Formats televisius com ara "X Factor", "Armenian Idol", "My Name Is...", "Power Of 10" varen ser presentats per ell, cosa que li va donar encara més popularitat. El 2010 l'Aram i els seus companys creen el Vitamin Club. Des de llavors ha presentat nombrosos xous a Armenia TV.
El 31 de desembre del 2014, l'Aram Mp3 és seleccionat per la televisió d'Armènia com a representant del país al Festival d'Eurovisió 2014. El 14 de març del 2014 es va anunciar que Aram cantaria la cançó "Not Alone". Al mes de març va aixecar polseguera provocant polèmica per haver criticar el representant d'Àustria, Conchita Wurst. Aquest país va escollir una performance d'un home vestit de dona, que l'Aram la va criticar, el que li va valdre el qualificatiu d'homòfob.

## Senzills

* 2013: «Shine»
* 2013: «If I Tried»
* 2013: «Just Go On»
* 2014: «Not Alone»

## Referències

* 1 2 Aram Mp3 to represent Armenia in Copenhagen
* ↑ «ԱՐԱՄ MP3 - Երգիչ, հաղորդավար, հումորիստ». Arxivat de l'original el 2014-01-02. [Consulta: 2 gener 2014].
* ↑ «Արամ mp3-ն սկզբում չէր սիրում իր անունը» (en armeni). The Armenian Times, 09-12-2008.
* ↑ «Արամ MP3» (en armeni). AV Production. Arxivat de l'original el 2014-01-02. [Consulta: 15 abril 2014].
* ↑ Brey, Marco. «Aram MP3 to sing "Not Alone" for Armenia». European Broadcasting Union.
* ↑ Wurst a Aram MP3: "Supongo que no querrá casarse conmigo"
# Sebastián Schindel

Sebastián Schindel (Buenos Aires; 1975) és un director, productor, guionista, director de fotografia i muntador argentí. Va estudiar filosofia a la Universitat de Buenos Aires i cinema a l'Escuela Nacional de Experimentación y Realización Cinematográfica (ENERC). És professor de cinema documental a l'ENERC y en la Universidad Nacional de General San Martín.

## Filmografia
### Cinema

| Any | Pel·lícula | Director | Guionista | Productor | Altres | Notes |
| 2001 | Rerum Novarum | Sí | Sí | No | Sí | Càmera, muntatge |
| 2006 | Que sea rock | Sí | Sí | No | Sí | Cámara |
| 2008 | Mundo alas | Sí | Sí | No | No | |
| 2012 | El rascacielos latino | Sí | Sí | Sí | No | |
| 2014 | El patrón: radiografía de un crimen | Sí | Sí | Sí | Sí | Muntatge |
| 2019 | El hijo | Sí | No | No | No | |
| 2020 | Crímenes de familia | Sí | Sí | Sí | No | |
| 2022 | La ira de Dios | Sí | Sí | No | No | |

### Curtmetratges

| Any | Títol | Notes |
| 2004 | Cuba plástica | Mediometraje |
| 2005 | Germán | Migmetratge |

## Referències

* ↑ «Sebastián Schindel Filmografía, Biografía, Fotos» (en español). Cine Nacional. [Consulta: 26 novembre 2015].
* ↑ «ENERC :: Escuela Nacional de Experimentación y Realización Cinematográfica ::». Arxivat de l'original el 3 de maig de 2016. [Consulta: 13 gener 2016].
* ↑ «La ira de Dios, la nueva película de Netflix», 13-06-2022. [Consulta: 15 juny 2022].

## Enllaços externs

* Fitxa a Cinenacional.com
# Francesc Carbó i Olivé

Francesc Carbó i Olivé (Tarragona, 1868 - 1924) fou un pintor, arqueòleg, dramaturg, crític d'art, professor i comerciant català fortament influenciat pel moviment modernista. De familia comerciant, de seguida va mostrar un fort interès per l'art en totes les seves vessants, i va destacar en algunes d'elles, com a pintor va arribar a participar, juntament amb el seu amic Josep Vázquez Bardina, en exposicions a Barcelona, Madrid i Florència, va ser un dels artistes escollits que va fer una exposició individual a la sala dels Quatre Gats, el juny de 1899. Com a arqueòleg va dirigir les excavacions del teatre romà de Tarragona, com a crític d'art les seves aportacions més destacades van ser a la revista Lo Camp de Tarragona on redactava articles amb els seus pensaments teòrics entorn de l'art, i també va escriure algunes obres de teatre que tanmateix van restar inèdites. Les seves interessants aportacions a la vida cultural tarragonina i catalana però, no es van traduir en reconeixement, i fins avui, la seva figura encara és relativament poc apreciada.
Políticament Carbó se situa en l'esfera catalanista, i es va pronunciar en més d'una ocasió a favor de la llengua i cultura catalanes, tanmateix no es va implicar mai en cap partit polític i el cos del seu treball gira majoritàriament en el terreny de les arts.

## Referències

* 1 2 3 Bertran, Jordi. Tarragona: espai festiu, espai teatral. De la plaça del Corral al teatre all'italiana. Valls: Cossetània, 2009, pag.90 i ss. ISBN 9788497915540.
* ↑ Manel Güell, Salvador-J. Rovira i Gómez. Biografies de Tarragona. I-II. Benicarló: Onada, 2010, p. 57. ISBN 9788496623767.
* ↑ Güell, Manuel. Biografies de Tarragona. Tarragona: Ajuntament de Tarragona, 2013, p. 58.
* ↑ Tarragona., Remolà Vallverdú, Josep Anton, editor literari. Contenidor de (obra): Carbó, Francesc, 1868-1924. Troballes arqueològiques a. Troballes arqueològiques al teatre romà de Tarragona. Diari de Francesc Carbó (1919).. ISBN 978-84-393-9940-7.
# Josep Fortuny

Josep Fortuny és el nom dels següents personatges:
* Josep Fortuny i Guarro, bateria, percussió, veu i membre fundador de la Companyia Elèctrica Dharma
* Josep Fortuny i Torrens, alcalde de Mollet del Vallès del 1937 al 1938
# Línia evolutiva de Diglett

Aquesta línia evolutiva de Pokémon inclou Diglett i Dugtrio.

## Diglett

Diglett és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i evoluciona a Dugtrio.

### Característiques

Viu a un metre per sota del sòl, on s'alimenta d'arrels. També apareix a la superfície.

## Dugtrio

Dugtrio és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus terra i evoluciona de Diglett.

### Característiques

Un trio de Digletts. Causa enormes terratrèmols cavant 80 km per sota del sòl.

## Enllaços externs

* Web oficial de Pokémon
* Diglett a Bulbapedia (anglès)
* Dugtrio a Bulbapedia (anglès)

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].
* ↑ Pokémon Red de Nintendo Game Boy
Espècies de Pokémon :
# Sim Iness

Sim Iness (Keota, 9 de juliol de 1930 - Porterville, 23 de maig de 1996) va ser un atleta estatunidenc, especialista en el llançament de disc, que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on va guanyar la medalla d'or en la prova del llançament de disc del programa d'atletisme. En la final millorà el rècord olímpic d'Adolfo Consolini en els sis llançaments de la final.
Va estudiar al Compton Junior College i la Universitat del Sud de Califòrnia, on va guanyar dos títols de la NCAA, el 1952 i el 1953. El 1953 va establir el rècord del món de disc amb un llançament de 57,93 metres.
Va aparèixer en dues pel·lícules de Hollywood, Sign of the Pagan (1954) amb Jack Palance i Jeff Chandler i Lady Godiva of Coventry (1955) amb Maureen O'Hara.

## Millors marques

* Llançament de disc. 57,93 metres (1953)

## Referències

* 1 2 «Olympedia – Sim Iness». [Consulta: 21 juny 2023].
* ↑ Progression of IAAF World Records. 2015 Edition. IAAF, 2015, p. 191.
* ↑ «Sim Iness» (en anglès americà). [Consulta: 21 juny 2023].
* ↑ «Track and Field Statistics». [Consulta: 21 juny 2023].
# Llista de missions diplomàtiques de Guinea Bissau

Aquesta és una llista de missions diplomàtiques de Guinea Bissau, amb exclusió dels consolats honoraris. La República de Guinea Bissau segueix una política exterior no alineada i busca relacions d'amistat i cooperació amb una àmplia varietat d'estats i organitzacions. França, Portugal, Angola, Brasil, Xina, Egipte, Nigèria, Líbia, Cuba, l'Organització per l'Alliberament de Palestina, Veneçuela i Rússia tenen oficines diplomàtiques a Bissau.

## Àfrica

* Algeria
** Alger (Ambaixada)
* Gambia
** Banjul (Ambaixada)
* Guinea
** Conakry (Ambaixada)
* Senegal
** Dakar (Ambaixada)
** Ziguinchor (Consulat general)

## Amèrica

* Brasil
** Brasília (Ambaixada)
* Cuba
** L'Havana (Ambaixada)
* Veneçuela
** Caracas (Ambaixada)

## Àsia

* R.P. de la Xina
** Beijing (Ambaixada)
* Iran
** Teheran (Ambaixada)

## Europa

* Belgium
** Brussel·les (Ambaixada)
* France
** París (Ambaixada)
* Portugal
** Lisboa (Ambaixada)
* Russia
** Moscou (Ambaixada)

## Organitzacions multilaterals

* Nacions Unides
** Nova York (delegació de les Nacions Unides)

## Enllaços externs

* Web oficial del govern de Guinea Bissau
# Quadrada

La quadrada o breu és una figura musical amb una durada de vuit pulsacions de negra, equivalent a dues rodones lligades. És representada de diverses maneres, la més comuna és amb un rectangle buit.
En la música medieval, la breu era la nota més curta, i podia ser la meitat o la tercera part d'una longa.
Sovint s'utilitzava durant el Renaixement i el Barroc formant part de les notacions en compassos de 4/2 i 3/2.
Viccionari
# Aram Chaos

Aram Chaos és un cràter d'impacte de grans proporcions del planeta Mart situat en l'extrem de Valles Marineris, a 2.6° nord i 21.5 oest, amb un diàmetre de 283.81 quilòmetres. Va ser anomenat el 1976.
Diversos processos geològics al llarg dels segles l'han reduït a una àrea circular de terreny chaos. Diferents observacions espectroscòpiques des de l'òrbita indiquen la presència d'hematita, indicant la possibilitat que hi haguera un ambient aquós en el passat.

## Referències

* ↑ "Aram Chaos". Gazetteer of Planetary Nomenclature. USGS Astrogeology Research Program. (anglès)

## Enllaços externs

* «Localitzador d'estructures astrogeològiques». Google Mars.
# SimTower

SimTower és un videojoc de simulació produït per Maxis. Es tracta de construir una torre o gratacels amb diferents serveis. El jugador té uns recursos que ha de gastar com vulgui per millorar la vida dels habitants de la torre, tenint en compte l'ús que en fan a diferents hores del dia. A partir del pis 100 es pot construir una cúpula o ornament (segons les versions del joc). No hi ha un únic criteri de victòria, ja que el joc no acaba mai.
Es pot edificar habitatges, comerços o oficines. Per transportar els habitants entre les plantes de l'edifici cal construir ascensors. Els habitatges són de compra, proporcionen diners de cop però els seus habitants són sensibles al soroll d'oficines i comerços. Les oficines donen un lloguer mensual però exigeixen gran inversió en ascensors i restaurants.
# Quadrangle Agnesi

El quadrangle Agnesi és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-45) inclou la porció de la superfície de Venus situada en latitud d'entre 25º a 50° S, i longitud entre 30º a 60° E.
Deu el seu nom al cràter Agnesi.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Agnesi, V-45
# Apostol Sokolov

Apostol Sokolov (Sofia, 23 d'octubre de 1917 - Sofia, 12 de juny de 1987) fou un futbolista búlgar de la dècada de 1940.
Considerat un dels millors porters del moment, fou admirat per Lev Iaixin.
Fou 15 cops internacional amb la selecció búlgara amb la qual participà en els Jocs Olímpics d'Estiu de 1952.
Pel que fa a clubs, defensà els colors de Levski Sofia i Spartak Sofia.
El seu fill fou el també futbolista Georgi Sokolov.

## Referències

* ↑ «"Черният паяк" Яшин се е учил от Апостол Соколов» (en bulgarian). topsport.bg, 22-08-2009.
* ↑ «The Outsider: A History of the Goalkeeper». Jonathan Wilson.
* ↑ International Career at eu-football.info
* ↑ Player Profile at levskisofia.info
# Joaquín Vázquez Fernández

Joaquín Vázquez Fernández (Badajoz, Espanya 1897 - ? 1965) fou un futbolista espanyol, guanyador d'una medalla olímpica. Va ser internacional amb la selecció espanyola.

## Biografia

Va néixer el 9 de novembre de 1897 a la ciutat de Badajoz, capital de la província del mateix nom (Extremadura).
Va morir en un lloc sense identificar el 21 d'octubre de 1965.

## Carrera esportiva
### Trajectòria per clubs

| Club | Anys |
| Deportivo Irunés | 1909−1914 |
| Racing Irun | 1914−1915 |
| Real Unión | 1915−1919 |
| Racing de Ferrol | 1919−1920 |
| RC Deportivo da Coruña | 1920−1921 |
| Real Unión | 1921−1925 |
| RC Deportivo da Coruña | 1925−1928 |
| Cultural Leonesa | 1928−1930 |
Al llarg de la seva carrera aconseguí guanyar dues Copes d'Espanya am el Real Unión Club d'Irun els anys 1918 i 1924.

### Trajectòria amb la selecció

Vázquez únicament jugà un partit amb la selecció espanyola durant els Jocs Olímpics d'Estiu de 1920 realitzats a Anvers (Bèlgica), on aconseguí guanyar la medalla de plata. Únicament jugà el partit d'Espanya contra Bèlgica, on la selecció nacional fou derrotada per tres a un.
En finalitzar els Jocs no tornà a ser seleccionat mai més.

## Notes

* ↑ Algunes fonts citen el segon cognom com a Encinas Arxivat 2016-03-03 a Wayback Machine. o González Arxivat 2013-02-07 a Wayback Machine.
# Llista de monuments de Girona

Llista de monuments de Girona inclosos en l'Inventari del Patrimoni Arquitectònic Català per al municipi de Girona. Inclou els inscrits en el Registre de Béns Culturals d'Interès Nacional (BCIN) amb la classificació de monuments històrics, els Béns Culturals d'Interès Local (BCIL) de caràcter immoble i la resta de béns arquitectònics integrants del patrimoni cultural català.
A causa de l'extensió dels elements inventariats, la llista se subdivideix en dues àrees:
* Llista de monuments de Girona (centre), pel barri del Centre que inclou els sectors del barri Vell, Mercadal i Carme.
* Llista de monuments de Girona (perifèria), per la resta de barris de Girona: Eixample, Est, Mas Xirgu, Montjuïc, Nord, Oest, Santa Eugènia i Sud.

## Vegeu també

* Llista de l'art públic de Girona

## Enllaços externs

* Cercador de l'Inventari del Patrimoni Arquitectònic, a patrimoni.gencat.
* Base de Referència Territorial, Ajuntament de Girona
# Sedum villosum

Sedum villosum és una espècie de planta crassulàcia.

## Descripció

Sedum villosum és una planta perenne herbàcia suculenta de 5-10 cm d'alt, de fulles rosades o liles. Tija erecta; fulles alternades, oblongolinears de 6-12 mm. Flors d'aproximadament 6 mm de diàmetre, en una inflorescncia laxa. Pètals ovats punxaguts, extensos; sèpals lanceolats. Floreix a la primavera i l'estiu.

## Hàbitat

prop de rierols, llocs humits de les muntanyes.

## Distribució

Oest i centre d'Europa.

## Taxonomia

Sedum villosum va ser descrita per Linnaeus i publicada a Species Plantarum 1: 432. 1753.

### Etimologia

villosum: epítet específic llatí que significa "pilòs".

### Sinònims

* Hjaltalinia villosa (L.) Á.Löve & D.Löve
* Oreosedum villosum (L.) Grulich
* Oreosedum villosum subsp. glandulosum (Moris) Velayos
* Sedella villosa (L.) Fourr
* Sedum glandulosum Moris
* Sedum insulare Moris
* Sedum pentandrum (DC.) Boreau
* Sedum villosum var. pentandrum DC.

## Referències

* ↑ «Sedum villosum». Tropicos.org. Missouri Botanical Garden. [Consulta: 22 febrer 2013].
* ↑ En Epítetos Botánicos
* ↑ Sedum villosum en PlantList

## Bibliografia

* Böcher, T. W. 1978. Greenlands Flora 326 pp.
* Böcher, T. W., K. Holmen & K. Jacobsen. 1968. Fl. Greenland (ed. 2) 312 pp.
* Clausen, R. T. 1975. Sedum of North America North of the Mexican plateau. p. 1–742.
* Flora of North America Editorial Committee. 2009. Magnoliophyta: Paeoniaceae to Ericaceae. 8: i–xxiv, 1–585. In Fl. N. Amer.. Oxford University Press, New York.
* Scoggan, H. J. 1978. Dicotyledoneae (Saururaceae to Violaceae). 3: 547–1115. In Fl. Canada. National Museums of Canada, Ottawa.
# Quadrangle Alpha Regio

El quadrangle Alpha Regio és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-32) inclou la porció de la superfície de Venus situada en latitud d'entre 0° a 25° S, i longitud entre 0° a 30° E.
Deu el seu nom a l'Alpha Regio.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Alpha Regio, V-32
# Joost Smiers

Joost Smiers és catedràtic emèrit de Ciències Polítiques i investigador del Research Group Arts & Economics de la Utrecht School of the Arts, dels Països Baixos. El seu llibre Arts under Pressure. Promoting Cultural Diversity in the Age of Globalisation (Londres, Zed Books) va ser publicat en espanyol per Gedisa, amb el títol de Un mundo sin copyright. Artes y medios en la globalización (segona edició gener del 2007). El llibre també ha estat publicat en serbi, portuguès, tailandès i àrab. Joost Smiers ha editat juntament amb Nina Obuljen Unesco's Convention on the Protection and Promotion of the Diversity of Cultural Expressions. Making it Work (Zagreb 2006, Culturelink). També prepara un llibre sobre Imagining a world without copyright (juntament amb Marieke van Schijndel) i un altre sobre la contaminació acústica i visual en l'espai públic. Joost Smiers viu a Amsterdam.

## Referències

* ↑ Error: hi ha títol o url, però calen tots dos paràmetres.«». web. Centre de Cultura Contemporània de Barcelona (CC-BY-SA via OTRS). [Consulta: 23 març 2016].